ประกาศบริษัท ปตท. จำกัด (มหาชน) เรื่อง การสำรวจเพื่อสร้างระบบการขนส่งปิโตรเลียมทางท่อโครงการท่อส่งก๊าซธรรมชาติ วังน้อย-แก่งค
ประกาศบริษัท ปตท
ประกาศบริษัท
ปตท. จำกัด (มหาชน)
เรื่อง
การสำรวจเพื่อสร้างระบบการขนส่งปิโตรเลียมทางท่อ
โครงการท่อส่งก๊าซธรรมชาติ
วังน้อย-แก่งคอย
 

ด้วยบริษัท ปตท. จำกัด
(มหาชน) มีความจำเป็นจะต้องดำเนินการสำรวจเพื่อสร้างระบบการขนส่งปิโตรเลียมทางท่อ
ตลอดจนศึกษาผลกระทบสิ่งแวดล้อมและวิเคราะห์ความเป็นไปได้ของโครงการ
เพื่อสร้างเสถียรภาพด้านการใช้พลังงานของประเทศ
ส่งเสริมและเพิ่มขีดความสามารถในการขนส่งก๊าซธรรมชาติ
และรองรับปริมาณความต้องการใช้ก๊าซธรรมชาติที่เพิ่มขึ้นอย่างต่อเนื่องในการคมนาคมขนส่ง
อุตสาหกรรมและโรงไฟฟ้าแก่งคอย อันเป็นประโยชน์ในทางเศรษฐกิจและความมั่นคงของประเทศ

อาศัยอำนาจตามความในมาตรา
๔ แห่งพระราชกฤษฎีกากำหนดอำนาจ สิทธิและประโยชน์ ของบริษัท ปตท. จำกัด (มหาชน)
พ.ศ. ๒๕๔๔ กรรมการผู้จัดการใหญ่ บริษัท ปตท. จำกัด (มหาชน)
จึงประกาศให้ทราบโดยทั่วกันว่า บริษัท ปตท. จำกัด (มหาชน)
จะดำเนินการสำรวจเพื่อสร้างระบบการขนส่งปิโตรเลียมทางท่อ
โครงการท่อส่งก๊าซธรรมชาติ วังน้อย-แก่งคอย ในท้องที่ดังต่อไปนี้
แนวสำรวจที่ ๑
ในเขตท้องที่อำเภอวังน้อย อำเภออุทัย อำเภอภาชี และอำเภอท่าเรือ
จังหวัดพระนครศรีอยุธยา อำเภอหนองแค อำเภอบ้านหมอ อำเภอเสาไห้
อำเภอเฉลิมพระเกียรติ และอำเภอแก่งคอย จังหวัดสระบุรี
แนวสำรวจที่ ๒
ในเขตท้องที่อำเภอวังน้อย อำเภอภาชี และอำเภอท่าเรือ จังหวัดพระนครศรีอยุธยา
อำเภอหนองแค อำเภอเสาไห้ อำเภอเฉลิมพระเกียรติ และอำเภอแก่งคอย จังหวัดสระบุรี
แนวสำรวจที่ ๓
ในเขตท้องที่อำเภอวังน้อย และอำเภอภาชี จังหวัดพระนครศรีอยุธยา อำเภอหนองแค
อำเภอหนองแซง อำเภอเมืองสระบุรี และอำเภอแก่งคอย จังหวัดสระบุรี
แนวสำรวจที่ ๔
ในเขตท้องที่อำเภอวังน้อย จังหวัดพระนครศรีอยุธยา อำเภอบ้านนา จังหวัดนครนายก
อำเภอหนองแค อำเภอวิหารแดง และอำเภอแก่งคอย จังหวัดสระบุรี
แนวสำรวจที่ ๕
ในเขตท้องที่อำเภอวังน้อย จังหวัดพระนครศรีอยุธยา อำเภอหนองแค อำเภอวิหารแดง
อำเภอเมืองสระบุรี และอำเภอแก่งคอย จังหวัดสระบุรี

ทั้งนี้
ตั้งแต่บัดนี้เป็นต้นไป[๑]



ประกาศ
ณ วันที่ ๒๐ กันยายน พ.ศ. ๒๕๔๗
ประเสริฐ บุญสัมพันธ์
กรรมการผู้จัดการใหญ่



































ญาณี/พิมพ์
๙
มีนาคม ๒๕๔๘
ฐิติพงษ์/พัชรินทร์/ตรวจ
๒๒ เมษายน ๒๕๔๘
A+B


[๑] รก.๒๕๔๗/พ๑๑๗ง/๑๖/๑๕
ตุลาคม ๒๕๔๗